I dag fejrer Aalborg Lufthavn 75 års jubilæum. Et jubilæum, der blev fejret med en kæmpe udvidelse og en modernisering af lufthavnen.

Aalborg Lufthavn er kommet i vokseværk med en ny terminalbygning på 7.000 kvadratmeter og et nyt tax-free område på 500 kvadratmeter. Direktør Søren Svendsen har også meldt ud, at lufthavnen forventer at få halvanden million rejsende i 2014. Det er 200.000 flere i forhold til 2012 og en fremgang, der primært skal komme fra flere fly til udlandet. For at servicere det stigende antal rejsende har lufthavnen fået 1.000 nye p-pladser.